CELEX: C2005/330/13
Language: hu
Date: 2005-12-24 00:00:00
Title: A Bíróság ítélete (negyedik tanács)  2005. október 27.  a C-165/05. sz., az Európai Közösségek Bizottsága kontra Luxemburgi Nagyhercegség ügyben (Tagállami kötelezettségszegés – Személyek szabad mozgása – Munkavállalók – Házastársak – Munkavállalási engedély előírása harmadik állam állampolgárságával rendelkező házastársak esetében)

24.12.2005   
            
            
               HU
            
            
               Az Európai Unió Hivatalos Lapja
            
            
               C 330/7
            
         
      A BÍRÓSÁG ÍTÉLETE
   
   (negyedik tanács)
   2005. október 27.
   a C-165/05. sz., az Európai Közösségek Bizottsága kontra Luxemburgi Nagyhercegség ügyben (1)
   
   (Tagállami kötelezettségszegés - Személyek szabad mozgása - Munkavállalók - Házastársak - Munkavállalási engedély előírása harmadik állam állampolgárságával rendelkező házastársak esetében)
   (2005/C 330/13)
   Az eljárás nyelve: francia
   A C-165/05. sz., az Európai Közösségek Bizottsága (meghatalmazott: G. Rozet) kontra Luxemburgi Nagyhercegség (meghatalmazott: S. Schreiner) ügyben, az EK 226. cikk alapján kötelezettségszegés megállapítása iránt 2005. április 8-án benyújtott kereset tárgyában, a Bíróság (negyedik tanács) tagjai: J. N. Cunha Rodrigues (előadó), a negyedik tanács elnökeként eljáró bíró, K. Lenaerts és E. Levits bírák, főtanácsnok: J. Kokott, hivatalvezető: R. Grass, 2005. október 27-én meghozta ítéletét, amelynek rendelkező része a következő:
   
               1)
            
            
               Mivel jogi szabályozásában kötelezővé tette az Európai Unió migráns munkavállalóinak harmadik ország állampolgárságával rendelkező házastársai számára munkavállalási engedély megszerzését, és mivel nem hozta összhangba jogi szabályozását a közösségi joggal, a Luxemburgi Nagyhercegség nem teljesítette a munkavállalók Közösségen belüli szabad mozgásáról szóló, 1968. október 15-i 1612/68/EGK tanácsi rendelet 11. cikkéből eredő kötelezettségeit.
            
         
               2)
            
            
               A Bíróság a Luxemburgi Nagyhercegséget kötelezi a költségek viselésére.
            
         
      (1)  HL C 132., 2005.5.28.